Številka: 842-0003/2021-3 (51)

Datum: 11. 10. 2021

Na podlagi 45., 46. in 98. člena Zakona o varstvu pred naravnimi in drugimi nesrečami (Uradni list RS, št. št. [51/06](http://www.uradni-list.si/1/objava.jsp?sop=2006-01-2182) – UPB, [97/10](http://www.uradni-list.si/1/objava.jsp?sop=2010-01-5021) in [21/18](http://www.uradni-list.si/1/objava.jsp?sop=2018-01-0887) – ZNOrg), 7. in 29. člena Statuta Mestne občine Novo mesto (DUL, št. 33/16) ter 5., 12. in 13. člena Uredbe o vsebini in izdelavi načrtov zaščite in reševanja (Uradni list RS, št. [24/12](http://www.uradni-list.si/1/objava.jsp?sop=2012-01-0921), [78/16](http://www.uradni-list.si/1/objava.jsp?sop=2016-01-3309) in [26/19](http://www.uradni-list.si/1/objava.jsp?sop=2019-01-1201)); v nadaljevanju: Uredba) objavljamo

**JAVNO NAZNANILO**

**o usklajevanju predloga**

**Načrta zaščite in reševanja ob potresu na območju Mestne občine Novo mesto**

I.

Mestna občina Novo mesto (MONM) z javnim naznanilom vabi sosednje občine na podlagi petega odstavka 5. člena Uredbe, nosilce načrtovanja ter druge izvajalce, ki sodelujejo pri izvajanju nalog zaščite, reševanja in pomoči ali zaščitnih ukrepov na območju MONM na podlagi drugega odstavka 12. člena Uredbe in zainteresirano javnost na podlagi prvega odstavka 13. člena Uredbe k usklajevanju predloga Načrta zaščite in reševanja ob potresu na območju Mestne občine Novo mesto.

II.

Predlog Načrta zaščite in reševanja ob potresu na območju Mestne občine Novo mesto je kot priloga tega javnega naznanila objavljen na spletni strani MONM (<https://www.novomesto.si/>), pod zavihkom »Uradne objave«.

III.

Subjekti iz točke l. tega javnega naznanila lahko podajo svoje pripombe na predlog Načrta zaščite in reševanja ob potresu na območju Mestne občine Novo mesto, **do vključno 12. 11. 2021**. Pripombe morajo biti podane pisno, po pošti na naslov Skupna občinska uprava občin Dolenjske, Germova 4, 8000 Novo mesto, ali po elektronski pošti na e-naslov [klara.golic@novomesto.si](mailto:klara.golic@novomesto.si).

IV.

Pripombe na predlog Načrta zaščite in reševanja ob potresu na območju Mestne občine Novo mesto, podane skladno s prejšnjo točko tega javnega naznanila, bodo proučene in vključene v predlog Načrta zaščite in reševanja ob potresu na območju Mestne občine Novo mesto, v kolikor bodo utemeljene ter skladne z zakoni in predpisi s področja zaščite in reševanja oz. državnimi in regijskimi načrti zaščite in reševanja.

Župan

mag. Gregor Macedoni, l.r.